**Hannu Pekka Toivonen** (s. 18. toukokuuta 1984 Kalvola) on suomalainen jääkiekkomaalivahti, joka on viimeksi edustanut ECHL-liigassa pelaavaa Maine Marinersia kaudella 2018–2019. Urallaan Toivonen on pelannut Suomen SM-liigassa, Ruotsin Allsvenskanissa, Itävallan EBEL-liigassa ja Pohjois-Amerikassa NHL-, AHL- ja ECHL-liigoissa. Suomessa hän on edustanut HPK:ta, jossa oli voittamassa SM-pronssia, Ilvestä, SaiPaa , Sportia ja HIFK:ta sekä NHL:ssä Boston Bruinsia ja St. Louis Bluesia.

Ura
---

Toivonen puki ensimmäisen kerran miesten otteluihin HPK:n pelipaidan kaudella 2001–2002. Kesän 2002 NHL:n varaustilaisuudessa Toivonen varattiin Boston Bruinsiin hieman yllättäen jo draftin ensimmäisellä kierroksella. Kaudella 2002–2003 Toivonen toimi HPK:ssa Joni Puurulan kakkosmaalivahtina ja pelasi 24 runkosarja- sekä kaksi pudotuspeliottelua.

Kesällä 2003 Toivonen teki kolmivuotisen NHL-tulokassopimuksen Bostonin kanssa. Ensimmäiset kaksi kautta Toivonen pelasi Pohjois-Amerikassa farmisarja AHL:ssä, jossa hän edusti Providence Bruinsia. Toisella AHL-kaudellaan Toivonen nousi Providencen ykkösmaalivahdiksi ja pelasi 54 ottelua, joista voitti 29. Nollapelejä Toivoselle kertyi seitsemän. Providence eteni AHL:n pudotuspeleissä aina välieriin asti, mutta hävisi Philadelphia Phantomsille.

Kauden 2005–2006 Toivonen aloitti Bostonissa Andrew Raycroftin kakkosmaalivahtina. Toivonen pelasi tulokaskaudellaan kohtuullisen hyvin, vaikka Bostonille kausi oli todella vaikea. Hänen kautensa kuitenkin päättyi jo tammikuussa nilkkavammaan. Tämä vaivasi Toivosta vielä kauden 2006–2007 alussa, sillä hän ei ollut pelannut moneen kuukauteen. Toivonen ei pystynyt toisella kaudellaan ottamaan ykkösmaalivahdin paikkaa Bostonista ja joutui seilaaman Bostonin ja farmiseura Providencen väliä.

Kesällä 2007 Toivonen kaupattiin Bostonista St. Louis Bluesiin vaihdossa ruotsalaishyökkääjä Carl Söderbergiin. Bostonin hankittua Manny Fernandezin ja tehtyä sopimuksen Tuukka Raskin kanssa alkoi joukkueessa olla ylen määrin maalivahteja, joten kauppa oli tarpeellinen. St. Louisissa Toivonen pelasi 23 ottelua ja AHL-joukkue Peoria Rivermenissä 11 ottelua.

Viiden Pohjois-Amerikan-kauden jälkeen Toivonen palasi Suomeen, kun hän teki sopimuksen Ilveksen kanssa. Toivonen pelasi Ilveksessä miltei kaikki ottelut ja hänen torjuntaprosenttinsa runkosarjassa oli 91%. Suomessa pelaaminen jäi kuitenkin vain yhden kauden mittaiseksi, sillä heinäkuussa 2009 Toivonen solmi uuden sopimuksen St. Louis Bluesin kanssa.

St. Louisissa Toivonen ei päässyt kaudella 2009–2010 pelaamaan otteluakaan. St. Louisin farmijoukkueessa Peoriassa Toivonen torjui 26 ottelussa. Maaliskuussa vähän ennen siirtoajan umpeutumista hänet kaupattiin puolustaja Danny Richmondin kanssa Chicago Blackhawksiin, josta St. Louis sai vaihdossa maalivahti Joe Fallonin. Chicago lähetti Toivosen suoraan AHL-seura Rockford IceHogsiin. Toivonen pelasi seuraavan kauden 2010–2011 kokonaan IceHogsissa.

Seuraavaksi kaudeksi Toivonen siirtyi Ruotsin Allsvenskanissa pelanneeseen Malmö Redhawksiin. Hänet hankittiin Malmöhön auttamaan joukkue takaisin pääsarja Elitserieniin. Kausi seurassa oli kuitenkin pettymys, kun Toivonen päästi pelaamissaan 19 ottelussa 3,30 maalia ottelua kohden. Hän ei jatkanut joukkueessa ja teki marraskuussa 2012 sopimuksen ECHL:n Orlando Solar Bearsin kanssa. Toivonen pelasi Orlandossa tammikuuhun 2013 asti, jolloin SM-liigan SaiPa hankki hänet paikkaamaan Jani Niemisen siirtymistä KHL:ään.

SaiPasta Toivonen palasi Pohjois-Amerikkaan, kun hän teki syksyllä 2013 sopimuksen ECHL-joukkue Toledo Walleyen kanssa. Siellä hän ei kuitenkaan pelannut koko kautta, sillä hänet lainattiin tammikuussa Nashville Predatorsin farmiseuraan AHL-liigan Milwaukee Admiralsiin ja helmikuussa edelleen saman sarjan Iowa Wildiin.

SM-liigaan kaudeksi 2014–2015 palannut Vaasan Sport teki keväällä 2014 Toivosen kanssa vuoden sopimuksen. Sportista hän siirtyi kahdeksi kaudeksi takaisin Tampereen Ilvekseen, mistä hän vaihtoi keväällä 2017 itävaltalaiseen Graz 99ersiin.

Lokakuussa 2018 HIFK kiinnitti Toivosen ottelukohtaisella sopimuksella tuuraamaan loukkaantunutta Atte Engreniä. Peliaikaa HIFK:ssa Toivoselle kertyi vain 25 sekuntia, vierasottelussa HPK:ta vastaan.

Joulukuussa 2018 Toivonen teki loppukauden sopimuksen ECHL-liigan Maine Marinersin kanssa. Mariners kuitenkin irtisanoi Toivosen sopimuksen jo maaliskuussa 2019. Toivonen ehti pelaamaan seurassa vain yhdeksän ottelua.

Pelaajauran jälkeen Toivonen toimi maalivahtivalmentajana New England Universityn joukkueessa Yhdysvaltain yliopistosarja NCAA Division III:ssa.

Toivonen valmentaa AHL-joukkue Toronto Marliesin maalivahteja kaudella 2021-22.

Muuta
-----

Hannun pikkuveli Juha Toivonen on myös entinen jääkiekkomaalivahti. Juha voitti Suomen mestaruuden HPK:ssa vuonna 2006 ja lopetti uransa Jukureissa keväällä 2014.

Hannu Toivonen on naimisissa yhdysvaltalaisen Ellie Toivosen kanssa ja heillä on kaksi lasta.

Lähteet
-------

* Hannu Toivonen (jääkiekkoilija) Eurohockey-sivustolla (englanniksi)
* Hannu Toivonen (jääkiekkoilija) *Elite Prospects*. Everysport Media Group AB.  (englanniksi)

### Viitteet

1. ↑  Verohallinto
2. ↑  Iloinen juhannuslauantai seitsemälle suomalaiselle *Jatkoaika.com*.  23. kesäkuuta 2002. Jatkoaika. Viitattu 28. toukokuuta 2008.
3. 1 2  Hannu Toivonen matkaa Bostoniin *Jatkoaika.com*.  11. heinäkuuta 2003. Viitattu 28. toukokuuta 2008.
4. 1 2  Koivula, Janne: Bostonin valopilkku: Hannu Toivonen *Jatkoaika.com*.  16. tammikuuta 2006. Jatkoaika. Viitattu 28. toukokuuta 2008.
5. ↑  Hannu Toivonen Player Profile *Hockeysfuture.com*. Crave Online Media, LLC. Viitattu 28. toukokuuta 2008. (englanniksi)
6. ↑  Hannu Toivonen Bostonista St. Louisiin *Jatkoaika.com*.  24. heinäkuuta 2007. Viitattu 28. toukokuuta 2008.
7. ↑  Ilves kiinnitti Hannu Toivosen ja Troy Milamin *Jatkoaika.com*.  28. toukokuuta 2008. Viitattu 28. toukokuuta 2008.
8. ↑  Hannu Toivonen St. Louisiin *Jatkoaika.com*.  7. heinäkuuta 2009. Viitattu 8. heinäkuuta 2009.
9. ↑  Morreale, Mike G.: Blackhawks add net depth with Blues' Toivonen *NHL.com*.  1.3.2010. National Hockey League. Viitattu 2.3.2010.
10. ↑  Löfmark, Nathalie: Finsk målvakt klar för Redhawks  1.7.2011. Malmö Redhawks.  Arkistoitu 8.9.2011. Viitattu 24.7.2011. (ruotsiksi)
11. ↑  Bodin, Uffe: Från Malmö till ECHL *hockeysverige.se*.  9.11.2012. NewsMe. Viitattu 25.1.2013. (ruotsiksi)
12. ↑  Nieminen odotetusti Kazaniin - SaiPa pestasi Toivosen *YLE Urheilu*.  19.1.2013. Helsinki:  Yleisradio. Viitattu 25.1.2013.
13. ↑  Ilkka Palomäki: AHL-viikko: Suomalaisveskarilla erikoinen paluu AHL-kaukaloihin *YLE Urheilu*.  20.1.2014. Helsinki:  Yleisradio. Viitattu 4.7.2017.
14. ↑  Minnesota Recalls Curry and Veilleux  26.2.2014. Iowa Wild. Viitattu 4.7.2017.
15. ↑  Ossi Saarinen: AHL-viikko: Suomalaisveskarilla erikoinen paluu AHL-kaukaloihin *YLE Urheilu*.  11.4.2014. Helsinki:  Yleisradio. Viitattu 4.7.2017.
16. ↑  Toivonen suuntaa Itävaltaan  4.5.2017. Jatkoaika. Viitattu 4.7.2017.
17. ↑  TIEDOTE: Pelaajaliikennettä IFK:ssa *HIFK*.  1.11.2018. Viitattu 1.1.2019.
18. ↑  Ottelu ottelulta | #31 Toivonen, Hannu | Liiga *liiga.fi*. Viitattu 1.1.2019.
19. ↑  mainemariners: MARINERS SIGN FORMER BRUINS GOALTENDER TOIVONEN *Maine Mariners*.  27.12.2018. Viitattu 1.1.2019. (englanniksi)
20. ↑  Hannu Toivonen - Assistant Coach - Men's Ice Hockey - Staff Directory *University of New England Athletics*.  Arkistoitu 22.5.2021. Viitattu 22.5.2021. (englanniksi)
21. ↑  Toronto Marlies Announce Coaching Staff Additions – Toronto Marlies *marlies.ca*.  Arkistoitu 22.12.2021. Viitattu 22.12.2021. (englanniksi)
22. ↑  Linn Jung Logga in för att följa skribenten: Hockeyfamiljer tar ett år i taget *www.osterbottenstidning.fi*. Viitattu 1.1.2019. (ruotsiksi)
23. ↑  Ilveksen ykkösvahdilla huima kauden alku - "Palaan kahden lapsen isänä Tampereelle" *www.iltalehti.fi*. Viitattu 1.1.2019.

Aiheesta muualla
----------------

* Hannu Toivonen nhlfinns.com:ssa
* Toivonen hockeysfuture.comissa